જે રીતે ફીમાં તોતિંગ વધારા થઈ રહ્યા છે અને શાળા સંચાલકો મનમાની કરી રહ્યા છે તેમજ આ મુદ્દે શિક્ષણમંત્રી ભૂપેન્દ્ર સિંહ ચૂડાસમાં મૌન સેવી રહ્યા છે તો જોતા રાજકોટ કોંગ્રેસ વિરોધ પ્રદર્શન કર્યું હતું. ફી નિર્ધારણના પ્રશ્ને આજે કોંગ્રેસ દ્વારા જિલ્લા શિક્ષણાધિકારીની કચેરીમાં યોજાયેલા આશ્ચર્યજનક કાર્યક્રમ દરમિયાન શિક્ષણમંત્રી ભૂપેન્દ્રસિંહ ચૂડાસમાનું પૂતળુ બનાવી મગજનું ઓપરેશન કરવાનો પ્રયાસ કરાતા પોલીસ આવી પહોંચી હતી અને વિરોધ પ્રદર્શન કરતા અટકાવતા કોંગ્રેસના કાર્યકરો અને પોલીસ વચ્ચે ઘર્ષણ થયું હતું. જો કે શિક્ષણમંત્રી હાય હાય' ના નારા સાથે કાર્યકરોએ વિરોધ ચાલુ રાખ્યો હતો.